'n Opsomming van jou troubeplanning proses - Mooi Troues
'n Opsomming van jou troubeplanning proses
By Mooi Troues, is ons mal om ons lesers te help om hul troudag te beplan. Ons het 'n Opsomming van jou troubeplanning lys gemaak wat die hoofpunte opsom. Is jy verloof? Om jou troue te beplan, hoef nie stresvol te wees nie. Dit gaan baie oor die beplanning tegnieke wat jy gebruik. Ons het 'n trou beplanning aftiklys onder gemaak wat jy kan gebruik om jou troue te beplan. Dit sal jou help om 'n struktuur te kry en makliker maak om jou troue te beplan. In die toekoms gaan ons 'n meer in detail aftiklys vrystel, so hou jou oë op Mooi Troues.
Besoek Mooi Troues se Trougids vir fantastiese diensverskaffers wat jy kan gebruik vir jou troue. Ons help jou om die beste diensverskaffers te vind vir jou troue. As jy van die diensverskaffers in ons trougids gebruik maak, weet jy dit is op Mooi Troues se standaard. Dat jy fantastiese diens en produkte sal ontvang.
Onthou om jou troubeplanning te geniet en nie teveel te stres nie. Indien jy jou troue korter as 12 maande voor die tyd beplan, kan jy twee of drie maande se take bymekaar sit en die lys net verkort oor 'n korter tydperk.
11 tot 12 maande voor die troue:
Is jy klaar verloof? Maak seker jy vertel vir almal van jou verlowing.
Besluit op 'n troudatum: Die tyd is ook belangrik, maar vir eers, kies net 'n datum sodat jy diensverskaffers kan kontak en hoor of hulle wel beskikbaar is.
Kry 'n trou webtuiste: Trou webtuistes is baie oulik en jy kan al jou informasie op een plek plaas. So kan al jou gaste alle informasie direk vanaf julle trou webtuiste kry. Op die manier kan jy met al jou gaste kommunikeer, sonder om een vir een kontak met hulle te maak.
As julle families nog nie ontmoet het nie, is die nou die perfekte tyd om hulle te laat ontmoet. So beplan 'n lekker samekoms. Dit hoef nie 'n formele storie te wees nie. Julle kan net lekker saamkuier by 'n restaurant of so.
Dink aan 'n begroting: Nou is die tyd om eerlik te wees oor geldsake. Maak seker julle begin werk aan 'n begroting wat julle sak sal pas en sodoende kan julle die beplanning proses oor vergemaklik en weet waar om te soek.
Besluit op 'n tema of styl van jul troue. Maklik is om te dink aan kleure, dekor styl, natuur tonele om die venue ens.
Kontak julle huweliksbevestiger oor haar/sy beskikbaarheid om jou seremonie te behartig by jou troue.
Maak kontak met venues waaraan jy belangstel, sodat jy weet hoeveel jy benodig vir deposito's en al die ander kostes betrokke.
Begin kontak maak met besiger diensverskaffers wat gewoonlik ver vooruit geboek word. Dit sluit in diensverskaffers soos venues, verblyf, fotograwe, trourok ontwerpers en trou koördineerders.
9 tot 10 maande voor die troue:
Bruidegom: Kies jou strooijonkers solank.
7 tot 8 maande voor die troue:
Wittebrood beplanning: Begin te dink aan julle wittebrood planne en begin met die reëlings. Al is dit 'n verassing maak seker jou paspoort en alles is in order indien jy wel die land sal verlaat.
Skryfbehoeftes: Begin skryfbehoeftes ontwerpers kontak oor jou "onthou die datum" kaartjies asook jou uitnodigings.
Indien jy nog nie jou fotograaf gekies het nie, kies jou trou fotograaf en boek hom/haar. Jy kan dit vroeër ook doen, omdat baie fotograwe vinnig vol geboek word vir die volgende seisoen.
5 tot 6 maande voor die troue:
Finaliseer jou gastelys indien jy dit nog nie gedoen het nie.
Begin "onthou die datum" kaartjies uitstuur na gaste toe. Dit is nog nie 'n formele uitnodiging nie, dit gee jou gaste net 'n idee dat julle troudatum dan sal wees en dat julle hul wel 'n uitnodiging gaan stuur.
Begin rondsoek vir spysenering en troukoeke en begin proe sessies te boek, om seker te maak dit is wat jy ingedagte het. Dit is baie belangrik om die kos en ook die koek te proe. Alles lyk mooi op 'n foto en jy wil lekker eet, so maak seker dit proe soos dit lyk.
Dit is nou die perfekte tyd om vir die bruidegom 'n pak te begin soek. Veral as jy een wil laat ontwerp. Dit gee die ontwerpe die kans om genoeg tyd te hê om 'n mooi troupak te ontwerp wat perfek pas.
3 tot 4 maande voor die troue:
Begin om goed te bestel vir jou troue, wanneer dit kom by beligting, ekstra dekor items en ook drank vir jou troue (indien daar nie 'n kroeg is nie). Hierdie klein detail is gewoonlik wat mens vergeet nader aan die troue. Indien jy drank en koeldranke vir jou troue vooruit koop, maak net seker die verval datums is ver in die toekoms.
Finaliseer jou spyseniering (indien dit nie met venue gedoen word nie) en besluit op jou finale keuses van julle finale spyskaart.
2 maande voor die troue:
Stuur julle trou uitnodigings uit na al jul gaste.
Doen jou grimering en hare proef sodat jy weet jy is gemaklik met jou grimering en hare. Dit gee jou ook die kans om jou stilis te vrae indien jy nie seker is oor iets nie of as jy iets wil verander.
Musiek lys: Finaliseer jou platejoggie se lys van musiek en wat moet speel as julle inloop by die venue, eerste dans ens.
Bevestig weer per e-pos met alle diensverskaffers dat hulle alles het wat hul benodig om julle troudag vlot te laat verloop.
'n Maand voor die troue:
Koop geskenke vir die strooimeisie en -jonkers om dankie te sê.
Bel gaste wat nog nie bevestig het nie om te hoor of hulle die uitnodiging ontvang het en wat hulle besluit is?
Bevestig die finale wittebrood reëlings.
Bevestig of julle trouringe klaar is en gaan tel dit op en maak seker dit is op jul versekering.
1 tot 2 weke voor die troue:
Maak finale betaling aan diensverskaffers en stuur vir hulle finale reëlings weer 'n keer. Reël finale tye met diensverskaffers en die venue.